Marcelos søn med hattrick i El Derbi
Til alle os, der savner Marcelo i sin bedste alder, er der måske håb forude.
I hvert fald gjorde hans 13-årige søn, Enzo Alves, sig særdeles positivt bemærket i gårsdagens El Derbi i Infantil-rækkerne, hvor han scorede et hattrick i udesejren på 2-5 over Atlético Madrid.
Enzo indledte sin Real Madrid-karriere i 2017 efter et kort ophold hos Santa Ana og i går scorede han sine tre mål på 20 minutter og angriberen er topscorer i Infantil-rækkerne med 19 mål i 9 kampe. Herudover har han lavet fire assists.
Enzo fik i december måned professionel kontrakt i Real Madrid, som gælder i de kommende tre sæsoner, hvilket er det maksimale disse kontrakter må løbe.

